ล้างขอบยาง ดูแลรักษาเครื่องซักผ้าฝาหน้า ล้างถังซักผ้า
gasket คือขอบยางที่บุกั้นระหว่างฝาและถังของเครื่องซักผ้า เป็นส่วนสำคัญเพราะคอยกั้นไม่ให้น้ำไหลออกมาตอนซักผ้า ให้เริ่มจากเปิดฝาเครื่องซักผ้าให้กว้างๆ แล้วอ้าขอบยางรอบๆ ออก  ตัวขอบยางนี้จะยึดอยู่กับเครื่องซักผ้า ถอดออกมาล้างไม่ได้ แต่คุณดันให้อ้าออกได้ แล้วทำความสะอาดจนแน่ใจว่าไม่มีเศษสิ่งสกปรกติดอยู่ พออ้าขอบยางออก ให้สังเกตว่ามีสิ่งแปลกปลอมหรือสิ่งสกปรกตกค้างหรือไม่ โดยเฉพาะอะไรคมๆ ที่อาจทำขอบยางและเครื่องซักผ้าเสียหายได้เวลาซัก แนะนำว่าก่อนซัก ให้เช็คตามกระเป๋าเสื้อ กระเป๋ากางเกง/กระโปรงก่อน อย่าให้มีสิ่งแปลกปลอมติดไปตอนซัก ของที่คนชอบหลงลืมก็เช่น  กิ๊บติดผม ตะปู เหรียญ คลิปหนีบกระดาษ ถ้ามีเส้นผม/ขนติดตามขอบยาง แสดงว่ามีเศษสิ่งสกปรกและฝุ่นผ้าหมักหมมสะสมจนติดเสื้อผ้า โดยเฉพาะบ้านใครเลี้ยงน้องหมาน้องแมวขนยาว พยายามเก็บเศษผม/ขนในขอบยางอย่างน้อยอาทิตย์ละ 1 - 2 ครั้ง ถ้าขอบยางฝุ่นเขรอะ อาจจะต้องปิดฝาเครื่องซักผ้าไว้เวลาไม่ได้ซัก เช่น ถ้าน้องหมาน้องแมวชอบมานอนเล่นแถวเครื่องซักผ้า ก็ให้ปิดฝาเครื่องไว้ บางทีฝุ่นที่ขอบยาง ก็เกิดจากห้องซักผ้า/อบผ้ามีฝุ่นผงหรือเศษผ้าเยอะ แนะนำให้หมั่นทำความสะอาดช่องดักฝุ่นผ้า จะช่วยได้เยอะ ถ้ามีจุดดำๆ แสดงว่าเริ่มมีราในเครื่องซักผ้า แปลว่าขอบยางชื้นอยู่ตลอดหลังซักผ้า หรือมีฟองหรือคราบน้ำยาซักผ้าแห้งกรัง ความชื้นในเครื่องซักผ้าจะก่อให้เกิดเชื้อรา แก้ได้โดยฉีดพ่นขอบยางด้วยน้ำร้อนผสมน้ำยาล้างจาน หรือน้ำยากำจัดเชื้อราโดยเฉพาะ เสร็จแล้วเช็ดออกด้วยผ้าสะอาด ต้องเปลี่ยนผ้าสะอาดหลายผืน ถ้าขอบยางเชื้อราเยอะเป็นพิเศษ ให้ฉีดพ่นน้ำยาแล้วเช็ดทำความสะอาดซ้ำๆ จนผ้าสะอาด ไม่มีสิ่งสกปรกติดมา วิธีกำจัดเชื้อราแบบเห็นผล คือเติมน้ำยาฟอกขาว 1 ถ้วยตวงในเครื่องซักผ้าเปล่า แล้วเดินเครื่องซักโดยใช้น้ำร้อน รวมถึงให้เทน้ำยาฟอกขาว 1/2 ถ้วยตวงใส่ในช่องใส่น้ำยาซักผ้า/น้ำยาปรับผ้านุ่มด้วย เพื่อให้แน่ใจว่าจะสะอาดทั้งระบบ พอครบรอบซักแล้ว ให้เดินเครื่องอีก 2 - 3 รอบโดยไม่ต้องใส่น้ำยาฟอกขาว เท่านี้ก็ไม่เหลือกลิ่นน้ำยา ซักผ้ารอบต่อไปได้ตามปกติ ถ้าสังเกตว่ามีราดำแทนราขาวหลังซักผ้า ต้องสวมถุงมือ หน้ากาก แล้วขัดด้วยน้ำยาฟอกขาวเจือจาง ให้เอาแปรงสีฟันจุ่มน้ำยา อย่าให้เข้มข้นเกิน 10% แล้วขัดราได้เลย ให้ซื้อน้ำยาซักผ้าที่ใช้กับเครื่องซักผ้า HE โดยเฉพาะ และใส่ในปริมาณที่แนะนำให้ใช้กับเครื่อง HE รุ่นนั้นโดยเฉพาะ ทั้งน้ำยาซักผ้าและน้ำยาปรับผ้านุ่ม ถ้าใส่น้ำยาซักผ้าเยอะเกินไป จะตกค้างตามเสื้อผ้าและในเครื่องได้ ถ้าน้ำยาซักผ้าตกค้างสะสม จะทำให้เหม็นอับ เกิดเชื้อราได้ อย่าทิ้งผ้าสะอาดที่เปียกชื้นไว้ในเครื่องซักผ้าเป็นชั่วโมงๆ แล้วค่อยเอาเข้าเครื่องอบผ้า เพราะเครื่องซักผ้า HE จะเกิดทั้งกลิ่นเหม็นอับและเชื้อราได้ง่ายกว่าเครื่องซักผ้าฝาบน ถ้ายังไม่สะดวกเอาผ้าเปียกออกจากเครื่อง อย่างน้อยก็ให้เปิดฝาเครื่องทิ้งไว้ก่อน ความชื้นจะได้ไม่ถูกกักไว้ในเครื่องนานๆ แนะนำให้หาผ้าขนหนูเก่าๆ สักผืนมาเช็ดขอบยางให้แห้ง ทุกครั้งหลังซักผ้า เพื่อขจัดความชื้น ไม่ให้ราขึ้นขอบยางได้ นอกจากนี้เวลาซักผ้าเสร็จแต่ละครั้ง ให้แง้มฝาเครื่องซักผ้าไว้ ความชื้นจะได้ระเหยออกจากเครื่องจนแห้งสนิท อย่าลืมเช็ดด้านในของฝาด้วย โดยเฉพาะถ้าปกติปิดฝาเครื่องไว้หลังซัก นอกจากการล้างทำความสะอาดถาดใส่น้ำยาตามปกติแล้ว แนะนำว่าหลังซักผ้าทุกครั้ง ให้ดึงถาดใส่น้ำยาออกมาผึ่งไว้ให้แห้งด้วย นอกจากนี้ยังทำให้อากาศถ่ายเทเข้าเครื่องซักผ้า ป้องกันเชื้อราได้ ถ้าปกติดึงถาดออกมาผึ่งหลังซักผ้าเป็นประจำ จะทำให้เช็คได้ด้วยว่ามีราหรือคราบที่ต้องทำความสะอาดหรือเปล่า เบคกิ้งโซดาช่วยขจัดกลิ่นเชื้อราและเสื้อผ้าเหม็นอับ ใส่แล้วให้ปิดฝาเครื่อง จากนั้นเทน้ำส้มสายชูกลั่นขาว 2 ถ้วยตวง (ประมาณ 475 มล.) ในถาดใส่น้ำยาซักผ้า เพื่อให้น้ำส้มสายชูไปผสมกับเบคกิ้งโซดา ทำปฏิกิริยาล้างถังซักผ้าจนสะอาด แนะนำให้อ่านคู่มือของเครื่องซักผ้าเสมอ ก่อนทำความสะอาดด้วยวิธีพิเศษ ตั้งค่าเป็น cleaning cycle คือโหมดล้างเครื่องซักผ้า (ถ้ามี) ถ้าไม่มี ให้ตั้งโหมดซักตามปกติ เลือกใช้น้ำร้อน เบคกิ้งโซดากับน้ำส้มสายชูจะได้ทำปฏิกิริยากัน เดินเครื่องไปจนจบ wash cycle (น้ำยาซักผ้า) และ rinse cycle (น้ำเปล่า) ถ้าเครื่องซักผ้าแบบ HE ของคุณมีโหมด cleaning cycle ในคู่มือน่าจะมีขั้นตอนบอก ว่าตอนไหนควรใส่น้ำส้มสายชูกับเบคกิ้งโซดา ถ้าเครื่องซักผ้าเหม็นอับมาก คิดว่าน่าจะเป็นเพราะเชื้อราในถังซัก ให้เดินเครื่องซักโดยใส่น้ำยาฟอกขาว ให้เติมน้ำยาฟอกขาว 2 ถ้วยตวง (ประมาณ 475 มล.) ในช่องจ่ายน้ำยา เดินเครื่องทั้ง wash และ rinse cycle จนจบ จากนั้นเปิด rinse cycle อีกรอบโดยไม่ต้องใส่อะไรในถังซัก ห้ามเดินเครื่องโดยที่ใส่ทั้งเบคกิ้งโซดา น้ำส้มสายชู และน้ำยาฟอกขาว เพราะจะเกิดปฏิกิริยาอันตราย อาจทำเครื่องซักผ้าคุณเจ๊งได้เลย ดึงถาดใส่น้ำยาซักผ้าออกมา แล้วแช่น้ำอุ่นไว้ เอาออกมาแล้วให้ฉีดพ่นด้วยน้ำยาทำความสะอาดอเนกประสงค์ สุดท้ายเช็ดให้สะอาดแล้วใส่กลับที่เดิม ถ้าเครื่องซักผ้าของคุณมีช่องใส่น้ำยาปรับผ้านุ่มด้วย ก็ให้ล้างทำความสะอาดและเช็ดแบบเดียวกัน ฉีดน้ำยาทำความสะอาดอเนกประสงค์ใส่ผ้าขี้ริ้วหรือผ้าสะอาด จากนั้นเช็ดรอบตัวเครื่องด้านนอก เพื่อขจัดทั้งฝุ่นผง ฝุ่นผ้า และเส้นผม/ขนที่เกาะหนา ถ้าตัวเครื่องซักผ้าสะอาด ก็ช่วยป้องกันไม่ให้ฝุ่นผงและสิ่งสกปรกเข้าไปในถังซักผ้าเช่นกัน
สังเกตขอบยาง. เก็บเศษสิ่งสกปรกออกมา. เช็คเศษผงหรือเส้นผม/ขน. ขจัดเชื้อรา. ทำความสะอาดขอบยางแบบละเอียดเดือนละครั้ง. เลือกน้ำยาซักผ้าให้เหมาะสม. ซักเสร็จให้รีบเอาผ้าออกจากเครื่อง. หลังซักต้องเช็ดหรือผึ่งขอบยางให้แห้งสนิท. ดึงถาดใส่น้ำยาออกมาผึ่งให้แห้ง. โรยเบคกิ้งโซดา 1/3 ถ้วยตวง (ประมาณ 75 กรัม) ที่ด้านในของถังซักผ้า. เปิดเครื่อง. ขจัดคราบเมื่อเครื่องซักผ้า HE สกปรกเป็นพิเศษ. ดึงถาดใส่น้ำยาออกมาล้างทำความสะอาด. เช็ดเครื่องซักผ้าด้านนอก.
https://www.wikihow.com/Clean-a-Front-Load-Washer https://www.wikihow.com/Clean-a-Front-Load-Washer https://www.wikihow.com/Clean-a-Front-Load-Washer
Cleaning the Gasket Maintaining a Front Load Washer Cleaning the Drum